เรื่องร้องเรียน (จราจร) วันที่ 2022-09-14 00:41:33 — แขวงจรเข้บัว เขตลาดพร้าว กรุงเทพมหานคร
ขอร้องเรียนประธานและกรรมการหมู่บ้านราณี5 และโรงเรียนสตรีวิทยา 2 ด้วยค่ะ เนื่องจากตอนนี้มีปัญหาว่ามีชาวบ้านในหมู่บ้านเดือดร้อนจากการที่รถผู้ปกครองที่มาส่งนักเรียนที่โรงเรียนสตรีวิทยา 2 ทุกวันจันทร์-เสาร์ ทั้งช่วงเช้าและช่วงเลิกเรียน เป็นจำนวนมาก และขับรถเร็ว เกือบเกิดอุบัติเหตุหลายครั้งแล้ว ซึ่งทำให้รถในหมู่บ้านติดมาก และชาวบ้านที่อาศัยในหมู่บ้านที่ต้องออกไปทำงานช่วงเช้าเดือดร้อน และช่วงเลิกเรียน ก็จะมีแม่ค้าและพ่อค้า ซึ่งเป็นคนในหมู่บ้านและรวมทั้งคนนอกหมู่บ้านด้วย เข้ามาขายของตรงบริเวณของหมู่บ้านที่ติดกับประตูโรงเรียน ซึ่งหมู่บ้านเป็นพื้นที่ส่วนบุคคล จริงๆแล้วไม่ควรให้รถบุคคลภายนอกเข้ามาได้แบบนี้ ซึ่งทางกรรมการและประธานก็ทราบถึงความเดือดร้อนนี้แล้ว แต่ก็ยังปล่อยให้รถผู้ปกครองเข้ามาเหมือนเดิม แก้ไขปัญหาแค่ให้รปภ. ของหมู่บ้านมาช่วยโบกอำนวยความสะดวกแค่บางวันเท่านั้น ซึ่งถือว่าเป็นการแก้ไขปัญหาที่ปลายเหตุ ทางโรงเรียนก็ไม่ช่วยแก้ปัญหาอะไรเลย รถก็ติดเหมือนเดิม มลพิษจากควันรถก็เยอะ อยากให้ทางเจ้าหน้าที่มาช่วยหน่อยได้ไหมคะ เป็นตัวแทนมาร้องเรียนค่ะ ชาวบ้านหลายๆคนไม่ไหวแล้วจริงๆค่ะ